als_Latn dik_Latn sag_Latn
Asport
– Futbollistja shqiptare Furtuna Velaj është transferuar nga Amerika në Europë.
Sulmuesja e Kombëtares Shqiptare, ka nënshkruar kontratë me klubin finlandez PK-35 Vanta. Kalimin në Finlande e ka konfirmuar vet futbollistja e cila në një bisedë për portalin Asport.info ka thënë se pas mbarimit të kontratës me klubin e Torontos në Kanada ku ishte së fundmi, kishte marrë një ofertë nga kampionatin finlandez dhe e kishte pranuar me kënaqësi.
“Kontrata me klubin finlandez është deri në fund të sezonit që i bie diku rreth fundit të muajit tetor apo fillimi i nëntorit, varësisht se sa larg ecim ne Ligën e Kampionëve. Kam nënshkruar një kontratë me mundësi vazhdimi”.23 vjeçarja thotë se arsyet pse vendosi ta lë “tokën e premtuar” për Europën janë pikërisht se skuadra PK-35 garon ne Ligën e Kampionëve për femra. ” Nënshkruajta për PK-35 Vanta për shkak se garon në ndeshjet e ligës së kampionëve. Unë do të luaj ndeshjen e parë të enjten në këtë kompeticion dhe jam shumë e lumtur. Ndeshja ime e parë do të jetë kundër ekipit maqedonas Izvovori, që në përbërjen e vet ka kapitenen e përfaqësueses maqedonase të futbollit”
Velaj shpresoj se ky do të jetë vetëm fillimi i karrierës së saj në Europë pasi pret të rritet akoma më tepër dhe të kaloj në ndonjë klub më të madh.
Derisa primare për të është që të kaloj në fazën e grupeve me ekipin e saj të ri dhe të fitoj kupën e Finalndës për femra.
mlt_Latn als_Latn als_Latn als_Latn als_Latn als_Latn